钦定古今图书集成/明伦汇编/氏族典/第322卷 > 《廖用贤尚友录》 > 滕元发
## 钦定古今图书集成/明伦汇编/氏族典/第322卷 > 《廖用贤尚友录》 > 滕元发

按《宋史滕元发传》：“初名甫，字元发，以避高鲁王讳，改
字为名而字达道，东阳人。性豪隽，慷慨，不拘小节。举
进士，廷试第三，授大理评事，通判湖州。召试，为集贤
校理、开封府推官，盐铁户部判官。神宗即位，进知制
诰，拜御史中丞。王安石方立新法，天下匈匈然，元发
有言，神宗信之也。因事以翰林侍读学士出知郓州”，
徙定州，历青州、应天府、齐、邓二州。会妇党李逢为逆，
或因以挤之，贬居筠州。上章自讼，神宗即以为湖州。
哲宗登位，徙苏、扬二州，除龙图阁直学士，复知郓州。
以老，力求淮南，乃为龙图阁学士，复知扬州，未至而
卒，谥曰“章敏。”